# La Montelariá

La Montelariá$^,$$^,$$^,$ (Lamontélarié en francés) es una comuna lengadociana situada dins lo departament de Tarn e de la region d'Occitània, ancianament de Miègjorn-Pirenèus.

## Geografia

Situada al tèrme d'Erau suls monts de La Cauna. Es dins lo Pargue Natural Regional del Naut Lengadòc. Se situa a aperaquí 1 ora d'Albi e 35 minutas de Castras.
Una granda partida de la comuna es cobèrta de selvas d'avets amb encara un pauc d'espaci per l'espleita de la tèrra.

## Toponimia

Segon Dauzat e Rostaing, La Montelariá es una formacion romana, bastida sul nom d'òme Montel, amb doble sufixe -ar e -ia. Pel nom «Montel», que siá de persona o non, probable que se tracta de Montèl (sufixe latin -ĕllus); una autra possibilitat seriá Montelh (sufixe -ĭlium), mas supausariá una despalatalizacion de -lh (supausariá que -lh se foguèsse simplificat en -l), coma dins la prononciacion en lengadocian modèrne, abans la formacion del nom de la parròquia o del vilatge. Notatz çaquelà lo gentilici monteliòt (montelhòt ?).
L'explicacion es un bocin diferenta per Ernèst Negre : lo nom vendriá d'un nom de persona Montélier [Montelièr], amb lo sufixe -ia, vengut [-jɛ]. Se lo sufixe -ièr ven en efècte de -ariu, una tala formacion demandariá una seguretat lingüistica excepcionala als parlaires que fixèron lo nom, a una epòca (fin de l'Edat Mejana ?), que lo sufixe -ariu èra vengut -ièr dempuèi bèla pausa, per derivar lo nom segon las règlas de l'etimologia.

## Istòria

Èra amb Angles e fins a la fin del sègle XVIII, del departament d'Erau (diocèsi de Sant Ponç e Senescauciá de Carcassona).

## Administracion

Lista dels cònsols successius :
| Periòde | Periòde | Identitat |
| 2008 | 2020 | Pierre Escande |
| març de 2001 | 2008 | Marie-Louise Albert |
| octobre 1837 | setembre 1843 | Joseph, Pierre, Augustin Barthes |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 70, totala: 72 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 556 | 696 | 860 | 722 | 896 | 951 | 911 | 884 | 912 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 864 | 876 | 817 | 746 | 724 | 710 | 676 | 587 | 564 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 505 | 512 | 457 | 329 | 284 | 263 | 250 | 217 | 173 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 131 | 115 | 105 | 77 | 47 | 71 | 60 | 60 | 61 63 |
| 2009 | 2010 |
| 62 64 | 64 66 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* La glèisa de La Montelariá es del sègle XVII e foguèt restaurada fa pauc.
* Lo Roquièr situat a costat la restanca de la Ravièja, a 4 km del vilatge.

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984
* ↑ Ernest Negre, Les Noms de Lieux du Tarn, 4e ed., Vent Terral, Energues, 81350 Andouque, 1986, p. 106

## Ligams extèrnes

* La Montelariá sul site de l'IGN
* Wikimedia Commons prepausa de documents multimèdia liures sus La Montelariá.
* Portal de Lengadòc